PANEVĖŽIO RAJONO SAVIVALDYBĖS TARYBA

SPRENDIMAS

DĖL VIEŠOSIOS ĮSTAIGOS PANEVĖŽIO RAJONO SAVIVALDYBĖS POLIKLINIKOS 2013 METŲ FINANSINIŲ ATASKAITŲ RINKINIO, VEIKLOS ATASKAITOS IR 2014 METŲ VEIKLOS UŽDUOČIŲ PATVIRTINIMO

2014 m. kovo 27 d. Nr. T-57

Panevėžys

Vadovaudamasi Lietuvos Respublikos viešųjų įstaigų įstatymo 10 straipsnio 1 dalies 6 punktu, 10 straipsnio 5 dalimi, 12 straipsniu, Lietuvos Respublikos finansų ministro 2007 m. gruodžio 28 d. įsakymu Nr. 1K-388 „Dėl viešojo sektoriaus apskaitos ir finansinės atskaitomybės 1-ojo standarto patvirtinimo“, Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 9 punktu ir atsižvelgdama į viešosios įstaigos Panevėžio rajono savivaldybės poliklinikos 2014 m. kovo 14 d. raštą Nr. S-652 „Dėl finansinių ataskaitų rinkinio ir veiklos užduočių“, Savivaldybės taryba n u s p r e n d ž i a:

1. Patvirtinti pridedamus:

1.1. Viešosios įstaigos Panevėžio rajono savivaldybės poliklinikos 2013 metų finansinę atskaitomybę;

1.2. Viešosios įstaigos Panevėžio rajono savivaldybės poliklinikos 2013 metų veiklos ataskaitą;

1.3. Viešosios įstaigos Panevėžio rajono savivaldybės poliklinikos 2014 metų veiklos užduotis.

2. Įpareigoti viešosios įstaigos Panevėžio rajono savivaldybės poliklinikos direktorių teisės aktų nustatyta tvarka pateikti viešosios įstaigos Panevėžio rajono savivaldybės poliklinikos 2013 metų veiklos ataskaitą Juridinių asmenų registrui ir ją paskelbti viešosios įstaigos interneto svetainėje.

Savivaldybės meras	Povilas Žagunis